b'\n_START_ARTICLE_\nLent\xc3\xa4v\xc3\xa4 matto (huvipuistolaite)\n_START_PARAGRAPH_\nLent\xc3\xa4v\xc3\xa4 matto on huvipuistolaite, joka sijaitsee monissa huvipuistoissa ymp\xc3\xa4ri maailmaa. Se on yleens\xc3\xa4 nelj\xc3\xa4n varren p\xc3\xa4\xc3\xa4ss\xc3\xa4 oleva taso, jossa on istuimia. Matto liikkuu ymp\xc3\xa4ri varsien avulla. Suomessa on ollut kaksi lent\xc3\xa4v\xc3\xa4\xc3\xa4 mattoa, mutta nyky\xc3\xa4\xc3\xa4n ei yht\xc3\xa4\xc3\xa4n. Pisimp\xc3\xa4\xc3\xa4n toiminnassa olleen laitteen nimi oli Aikamatto ja se sijaitsi S\xc3\xa4rk\xc3\xa4nniemess\xc3\xa4 Tampereella vuosina 1983\xe2\x80\x932014. Kauden 2014 p\xc3\xa4\xc3\xa4ttymisen j\xc3\xa4lkeen Aikamatto romutettiin huonokuntoisuuden vuoksi. Toinen laite oli Powerparkissa Alah\xc3\xa4rm\xc3\xa4ss\xc3\xa4, ja se oli huvipuiston ensimm\xc3\xa4inen laite. Laitteen nimi oli Tapis Volant ja se poistui k\xc3\xa4yt\xc3\xb6st\xc3\xa4 vuonna 2005.'